Uznesenie Krajského súdu Bratislava sp. zn. 1S/72/2016 z 15. 6. 2016
Uznesenie Krajského súdu Bratislava z 15. júna 2016, sp. zn. 1S/72/2016, ECLI:SK:KSBA:2016:1016200587.1
Súd: Krajský súd Bratislava
Spisová značka: 1S/72/2016
ECLI: ECLI:SK:KSBA:2016:1016200587.1
Dátum vydania: 15. 6. 2016
Forma: Uznesenie
Text rozhodnutia
Súd: Krajský súd Bratislava Spisová značka: 1S/72/2016 Identifikačné číslo súdneho spisu: 1016200587 Dátum vydania rozhodnutia: 16. 06. 2016 Meno a priezvisko sudcu, VSÚ: JUDr. Monika Valašíková PhD. ECLI: ECLI:SK:KSBA:2016:1016200587.1 Uznesenie Krajský súd v Bratislave v právnej veci žalobcu: Ľ. A., P. XXXX/XX, XXX XX Š.V., proti žalovanému: Ústredie práce, sociálnych vecí a rodiny, Špitálska 8, 812 67 Bratislava, o preskúmanie zákonnosti rozhodnutia žalovaného č. UPS/US1/SSSOPHNSSD/SOC/2016/1677-0003 Km zo dňa 27.01.2016, takto r o z h o d o l : Krajský súd v Bratislave p o s t u p u j e vec Krajskému súdu v Trnave. o d ô v o d n e n i e : Žalobou doručenou tunajšiemu súdu dňa 06.04.2016 sa žalobca domáhal preskúmania zákonnosti rozhodnutia žalovaného č. UPS/US1/SSSOPHNSSD/SOC/2016/1677-0003 Km zo dňa 27.01.2016, ktorým ten zamietol odvolanie žalobcu a potvrdil rozhodnutie Úradu práce sociálnych vecí a rodiny v Nových Zámkoch, odboru sociálnych vecí a rodiny, sociálne veci a rodina, pracoviska Šaľa č. NZ4/SVaR/ SOC/2015/66007-0016 zo dňa 25.11.2015. Podľa § 103 O.s.p. kedykoľvek za konania prihliada súd na to, či sú splnené podmienky, za ktorých môže konať vo veci (podmienky konania). Podľa § 11 ods. 1 O.s.p. konanie sa uskutočňuje na tom súde, ktorý je vecne a miestne príslušný. Príslušnosť sa určuje podľa okolností, ktoré tu sú v čase začatia konania a trvá až do jeho skončenia. Podľa § 246a ods. 1 O.s.p. miestne príslušným je súd, v ktorého obvode má sídlo správny orgán, ktorého rozhodnutie a postup sa preskúmava, ak nie je ustanovené inak. Ak ide o rozhodnutie orgánu s pôsobnosťou pre celé územie Slovenskej republiky, okrem ústredných orgánov štátnej správy miestne príslušným je krajský súd, v ktorého obvode je všeobecný súd navrhovateľa. Podľa § 85 ods. 1 O.s.p. všeobecným súdom občana je súd, v obvode ktorého má občan bydlisko, a ak nemá bydlisko, súd, v obvode ktorého sa zdržuje. Podľa § 250d ods. 2 O.s.p. ak predseda senátu zistí, že súd nie je vecne alebo miestne príslušný, postúpi vec uznesením príslušnému súdu. V uvedenej veci bolo zistené, že Krajský súd v Bratislave nie je miestne príslušným na konanie o podanej žalobe. Žalovaný - Ústredie práce, sociálnych vecí a rodiny - je správnym orgánom s pôsobnosťou pre celé územie Slovenskej republiky, avšak nejde o ústredný orgán štátnej správy. Miestne príslušným je preto krajský súd, v ktorého obvode je všeobecný súd žalobcu. Keďže žalobca má bydlisko v Š., jeho všeobecným súdom je Okresný súd Galanta, ktorý sa nachádza v obvode Krajského súdu v Trnave, ktorému bude vec postúpená po právoplatnosti tohto uznesenia. Poučenie: Proti tomuto uzneseniu nie je prípustný opravný prostriedok.

